cyanic-selkie/wikianc huggingface dataset:
Božena Němcová
Enamasti kirjutas ta külaeluainelisi jutustusi, muinasjutte ja lugusid lihtrahva elust. Božena Němcová peateos on 1855. aastal ilmunud jutustus "Babička" ("Vanaema", eesti keeles 1970). Jutustuses on loodud autori vanaema idealiseeritud kuju.
Keskpäeva Maailm
Keskpäeva Maailma käsitlevate teoste loogiline ajaline järjestus:
Ncotshane
Ncotshane on linn Lõuna-Aafrika Vabariigis KwaZulu-Natali provintsis Zululandi ringkonnas. Linn asub Svaasimaa piirist umbes 2 km kaugusel.
Lõuna-Aafrika Vabariigi 2011. aasta rahvaloenduse andmetel oli Ncotshane elanikest mustanahalisi aafriklasi 99,75%, värvilisi 0,14%, valgeid 0,05%, India või Aasia päritolu inimesi 0,05% ja teisi 0,03%. Suulu keelt pidas emakeeleks 93,39% inimesi, ndebele keelt 1,66%, inglise keelt 0,98%, tsvana keelt 0,89%, viipekeelt 0,83%, svaasi keelt 0,47% ja afrikaani keelt 0,37%.
Kliendisaladus
Kliendisaladus (ingl legal privilege; attorney-client privilege) ehk advokaadi konfidentsiaalsuskohustus kaitseb advokaadi ja kliendi vahelist suhtlust, keelates advokaadil ilma kliendi nõusolekuta avaldada mistahes teavet, mida ta õigusteenuse osutamisega seoses on saanud.
Kliendisaladuse printsiip on sätestatud advokatuuriseaduses. Advokatuuriseaduse § 43 lg 2 kohaselt on kogu informatsioon, mida klient oma advokaadiga jagab, konfidentsiaalne. Advokaadi konfidentsiaalsuskohustus keelab kasutada advokaadi ja kliendi vahelist suhtlust kliendi vastu. See tähendab, et advokaadilt ei tohi nõuda oma kliendi vastu tunnistamist ning talle ei või esitada küsimusi ega nõuda temalt selgitusi asjaolude kohta, mis said talle teatavaks õigusteenuse osutamise käigus. Euroopa advokaatide eetikakoodeksi järgi pole konfidentsiaalsuse järgimine üksnes advokaadi kohustus, vaid ka kliendi fundamentaalne inimõigus.
Konfidentsiaalsuskohustuse põhimõtet on kirjeldatud Eesti Advokatuuri eetikakoodeksi §-s 5 ja Euroopa advokaatide eetikakoodeksi peatüki 2 punktis 2.3.
Kliendisaladuse eesmärk
Kliendisaladus on vajalik, sest see tagab advokaadi ja kliendi vahelise usalduse. Mõnikord peab klient advokaadile usaldama informatsiooni, mis võib mõjutada kliendi vabadust ja varalist olukorda. Kliendisaladus loob kliendile kindluse oma advokaadi konfidentsiaalsuses. Tõhusa õiguskaitse pakkumiseks on advokaadil vaja teada kogu asjassepuutuvat informatsiooni. Tänu kliendisaladuse põhimõttele saab klient oma advokaadile ära rääkida kogu tõe ja olla kindel advokaadi diskreetsuses. Kliendisaladuse kaitsmiseks peab advokaat tegema kindlaks, et kõrvalistel isikutel puuduks juurdepääs kliendi dokumentidele ja teabekandjatele.
Kliendisaladust mõistetakse riigiti erinevalt. Olenevalt õigusruumist on kliendisaladuse printsiibil mõneti erinev tähendus. Mõnes õigusruumis leitakse, et õigus konfidentsiaalsusele kuulub ainult kliendile, teistes aga arvatakse, et ka advokaadi kutsesaladus vajab kaitset.
Kliendisaladuse ajalugu Eestis
Eesti advokatuur sai alguse 14. juunil 1919, kui Tallinna kohtukojas peeti esimene vannutatud advokaatide üldkoosolek. Kliendisaladuse põhimõtet hakati Eesti aladel järgima juba märksa varem. Kliendisaladuse printsiibist kinni pidamine muutus Eesti advokaatide jaoks kohustuslikuks 16. sajandi lõpul, kui Riia ja Tallinna määrustega normeeriti nende tegevuse piirid.
Advokaadi konfidentsiaalsuskohustuse rikkumine
Juhul kui advokaat rikub konfidentsiaalsuskohustust ja avaldab oma kliendi saladusi, siis ootab teda ees advokatuuri aukohtumenetlus. Kui aukohtumenetluse käigus leitakse, et advokaat on rikkunud kutse-eetika nõudeid, siis võidakse talle määrata distsiplinaarkaristus. Karistus on kas noomitus, rahatrahv, kutsetegevuse peatamine kuni üheks aastaks, advokatuurist välja heitmine või pankrotihaldurina tegutsemise õiguse äravõtmine kuni viieks aastaks. Konfidentsiaalsuskohustusel puuduvad ajalised piirangud ja see kehtib ka pärast kutsetegevuse lõpetamist. Konfidentsiaalsuskohustuse rikkumist ei saa õigustada ka juhul, kui see aitaks kliendi huve paremini kaitsta.
Helga Pärli-Sillaots
Helga Sillaots sündis Tartus ametniku tütrena, lõpetas aastal 1930 Eesti Noorsoo Kasvatuse Seltsi tütarlaste gümnaasiumi. Seejärel õppis ta Tartu Ülikoolis arstiteadust kuni abiellumiseni 1933. aastal, samuti sai ta Eesti Naisüliõpilaste Seltsi liikmeks. Abiellumise järel elas Helga Pärli-Sillaots Eestis mitmel pool (Rakveres, Paides, Tallinnas) vastavalt sellele, kuhu ta mees ametikohustuste raames üle viidi.
Pärli-Sillaots avaldas kolm romaani. Tema esikteos oli 1938. aastal Looduse romaanivõistlusel osalenud ja 1939. aasta jaanuaris avaldatud "Improvisatsioon mängutoosis", milles ilmnev iroonia väikelinnaelu suhtes fiktiivses Pelgupere linnas põhjustas tollases ühiskonnas palju poleemikat, kirjanikku ähvardati ka kohtusse kaevata. Esmalt Päevalehes 1939. aasta sügisel ilmunud suvitusromaan "Tee viib järveni" sai raamatuks alles postuumselt, 1940. aastal. Autori kolmas, kohtumiljööd kirjeldav romaan "Karjäär" pälvis 1939. aastal Looduse romaanivõistluse kolmanda auhinna. Käsikirja jäid mõned novellid, üks näidend ja poolelijäänud romaan.
Pärli-Sillaots suri vaid 27-aastaselt veremürgistuse tagajärjel 21. detsembril 1939, vähem kui kuu pärast esiklapse Andrese sündi 30. novembril 1939. Okupatsiooniajal tema teoseid ei avaldatud, kuna need ei sobinud kokku Nõukogude ideoloogiaga. Selle mõjul on ta marginaliseeeritud ka Eesti kirjanduslugudes.
2009. aastal ilmusid "Improvisatsioon mängutoosis" ja "Karjäär" 2. trükis ühiste kaante vahel kirjastuses Eesti Raamat. Järelsõna "Unustatud naiskirjaniku romaane" kirjutas Maire Liivamets. 2012. aastal järgnes neile 2. trükis ka "Tee viib järveni".
Isiklikku
Tema abikaasa Bruno Pärli (1908–1942) oli kohtunik ja prokurör, üliõpilasseltsi Veljesto liige; arreteeriti 14. juunil 1941, suri 1. veebruaril 1942 Sevurallag-is Sverdlovski oblastis. Vangistuses suri ka isaga kaasa viidud laps.
Altona mõis
Altona mõis (läti keeles Altonas muižiņa) oli poolmõis Lätis Riia linnas Torņakalnsi asumis peahoone aadressiga O. Vācieša ielā 19.
Aastal 1782 asus Borherti mõisa maadel Jeruzaleme kõrts. Esimene teadaolev kõrtsmik oli Jacob Bick, Riiast pärinev 42 aastat vana endine müürsepp. Kõrts kuulus veel Carl Ernst Lessingile ja Teodor Heinrich von Schröderile, kelle ajal (XIX sajandi algul) kõrtsist sai poolmõis.
Aastast 1812 on teada, et mõisa juurde viiv tee kandis Altona tee nime (tänapäeval O. Vācieša ielā). XIX sajandil oli mõis populaarne kontsertide pidamise paik, samuti oli see armastatud jaanitulel käimise paigaks. Tollal kuulus mõis advokaat Röderile.
Ressursipõhine majandus
Ressursipõhine majandus on sotsiaalmajanduslik süsteem, kus planetaarseid ressursse hoitakse kõigi Maa elanike ühise pärandusena, ja raha, konkurentsi, konkurentsi eelist, asjakohase informatsiooni varjamist, kauplemist, tehislikku nappust, planeeritud iganemist, sõda ja muud vägivalda kasutamata. Loetletud asjade asemel kasutatakse vaba juurdepääsu ressurssidele, teaduslikku ja tehnilist ja majanduslikku koostööd, proportsionaalselt võrdset kasu kõigile, täielikku asjakohase informatsiooni vabadust, vaba ressursside jagamist, intelligentset küllust, intelligentseid tooteid, rahu ja selle kõige saavutamiseks võimalikult max objektiivseid teaduslikke, tehnilisi ja eetilisi meetodeid.
Altona mõis
Mõisa barokne peahoone pärineb ilmselt XVIII sajandist. Hoonel oli kaks tiiba, mis seisid eraldi, kuni XIX sajandi seitsmekümnendatel aastatel need ühendati. XX sajandil elas majas luuletaja Ojārs Vācietis, praegu asub seal tema majamuuseum.
Ressursipõhine majandus
Ressursipõhist majandust on põhjendanud ja edendanud "Veenuse Projekt".
Altona mõis
Mõisa kõrvalhooned asusid kaugemal. Mārupīte ojal Marija vesiveski tiigi ääres asus üks klassitsistlikus stiilis hoone, ka oli ojal mõisale kuuluv vesiveski. Üle tiigi viis hoone juurest puidust sild.
Hans Nieuwenhuis
Hans Nieuwenhuis on Hollandi ooperilavastaja ja õppejõud.
Lavastajadebüüdi tegi ta Hollandi ooperiteatris 1978. aastal. Aastatel 1977–1984 oli ta seal residentlavastaja ametis.
Aastatel 1992–2011 juhtis ta ooperilauljate täiendusstuudiot Opera Studio Nederland Amsterdamis, kus eesti lauljatest on õppinud Aile Asszonyi ja Ivo Posti.
28. aprillil 2012 andis Madalmaade kuninganna Beatrix Hans Nieuwenhuisile Orange-Nassau rüütli tiitli tema pikaajalise töö eest ooperiteatris.
Triikpuu
Triikpuu on pikk ja sirge puu, millega vanasti mingis mõõdunõus olevat vilja pealt tasaseks ehk triiki tõmmati.
Eestis leidis triikpuu kasutust 19. sajandil, kui seda kasutati näiteks magasiaidast vilja väljaandmisel.
Los Angeles Galaxy
Los Angeles Galaxy on 1995. aastal asutatud USA jalgpalliklubi, mis mängib liigas MLS.
Klubi on viiel korral võitnud MLS Cupi. Aastal 2000 tuli Los Angeles Galaxy CONCACAF-i Meistrite Liiga võitjaks.
2007. aasta jaanuaris ostis klubi Madridi Realist Inglismaa jalgpalluri David Beckhami.
Klubi peatreener on endine USA jalgpallikoondise peatreener Bruce Arena.
Oorgu oja
Oorgu oja (ka Soosaare peakraav) on kraav Võrtsjärve madalikul, Viljandi maakonnas Viljandi vallas, Adula oja vasakpoolne lisajõgi.
Kraavi pikkus on 14 km, valgla pindala 33,5 km² , langus 6,5 m ja lang 0,46 m/km. Kraav saab alguse 44,5 m kõrguselt Järtsaare külas Tässi raba servast ja suubub Oorgu ja Parika küla piiril 38 m kõrgusel vasakult poolt Adula ojasse 2,9 km kaugusel selle suudmest. Kraav kuulub Ida-Eesti vesikonda ja Võrtsjärve alamvesikonda.
Blocki mõis
Blocki mõis (Bloka muižiņa) oli poolmõis Lätis Riia linnas Torņakalnsi asumis peahoone aadressil Vienības gatvē 27. Saksa keeles Blocksches Höfchen.
Blocki mõisa klassitsistlik peahoone püstitasid XIX sajandi algul Scheibed. 1852. aastal ostis maja ja selle ümbruses olevad maad kapten Eduard Block, kes saavutas maadele poolmõisa staatuse. Aastatel 1894–1937 tegutses mõisamajas apteek. Kuna suurem osa mõisa maadest oli selleks ajaks ehituskruntideks müüdud, jäi Blocki mõis võõrandamisprotsessist kõrvale. Pärast Läti iseseisvumist sai 1930. aastatel mõisa omanikuks J. Benšons.
Aastail 1952–1954 restaureeriti mõisa peahoone (esimene kultuurimälestis, mis Riias pärast Teist maailmasõda renoveeriti) ja kohandati seal tegutsema hakanud raamatukogu vajaduste järgi ümber. 2000. aastal soovis hoonet osta Lido, ent tehing jäi pooleli. 2006. aastast kuulub kinnisvarafirmale Capitolia Group. Hoones asusid bürooruumid, ent seoses majanduskriisiga jäi maja tühjaks.
Antopal
Antopal (valgevene Антопаль, poola keeles Antopol) on agrolinnake (endine linn ja alev) Valgevenes Bresti oblastis Drahičyni rajoonis, Antopali külanõukogu halduskeskus.
Asulas on jaam raudteeliinil Brest (Valgevene) – Łuniniec.
Antopalis on keskkool, muusikakool ja internaatkool. Asulas on kino, kultuurimaja ja kaks raamatukogu. Vaatamisväärsusteks on endine pangahoone, XIX sajandil ehitatud turukompleks, mõisa park, õigeusu kirik aastast 1854 ja katoliku kirik aastast 1938.
Ajalugu
Antopali mainitakse esimest korda aastal 1518. Asula kuulus toona Bresti vojevoodkonda ja Bresti maakonda. Aastal 1731 sai Antopalist linn, ühtlasi sai asula õiguse kolm korda aastas laata pidada. Aastal 1773 hakkas Antopalis tegutsema keskkool, kus pearõhk oli retoorika õpetamisel. Esimesed juudid asusid Antopoli XVII sajandi alguses.
Poola jagamisel läks Antopal aastal 1795 Venemaa koosseisu, ühtlasi sai asulast alev. Asula hakkas kuuluma algul Słonimi, seejärel Leedu ja viimaks Hrodna kubermangu. Aastal 1847 oli alevis 1108 juuti, aga aastal 1897 oli neid juba 3 140, sellal kui alevis oli 3 870 elanikku.
Õ-Fraktsioon
OÜ Õ-Fraktsioon on Eesti loominguline rühmitus.
Antopal
Ajalugu
Pärast Esimest maailmasõda kuulus Antopal Poola koosseisu. Aastal 1931 sai asulast taas linn. 1939. aastast kuulus asula Nõukogude Liitu, ühtlasi muudeti linn taas aleviks. Teise maailmasõja alguseks olid asula 3000 elanikust 2400 juudid. Sakslased hõivasid linna juunis 1941, 15. oktoobriks 1942 olid kõik Antopali juudid tapetud. Aastal 2008 muudeti alev agrolinnakeseks.
Õ-Fraktsioon
Rühmitus on ise või koos teise filmikompaniiga loonud neli filmi:
Trinity maakond (Texas)
Trinity maakond (Trinity County) on maakond USA-s Texase osariigis.
Maakonna halduskeskus on Groveton.
Maakonna pindala on 1849 km², millest 54 km² moodustab veepindala.
Elanike arv oli 2010. aasta rahvaloenduse järgi 14 585. Aastal 2000 oli elanikke 13 779.
Ajalugu
Trinity maakond moodustati 1850. aastal Houstoni maakonna osast. Maakond sai nime Trinity jõe järgi.
Kompulsiivne toitumishäire
Kompulsiivne söömishäire ehk kompulsiivne ülesöömine ehk emotsionaalne liigsöömine ehk KMP-söömishäire, tuntud ka nimetusega toidusõltuvus, on söömishäire, mida iseloomustatakse kui kinnisideelise, kompulsiivse suhtumisena toitu. Spetsialistid on nimetatud toitumishäire teaduslikult kinnitanud ning jaotavad selle kahte alakategooriasse: käitumuslik-muudatuslik mudel (stiimulist ajendatud) ja toitumissõltuvusmudel.
Põhjused
KMP-ülesöömisel on üldiselt järkjärguline areng, mille originaalmuster pärineb sageli lapsepõlvest. Tavaliselt algab see märkamatult, kui laps pöördub toidu või maiustuste poole, millal iganes tunneb, et peab end tujust ära olles lohutama. Aja jooksul kinnitub tunnetus ajutegevuses ning omandatakse harjumus, et toit aitab leida lohutust.
Jõudu
Jõudu on eesti perekonnanimi.
Kompulsiivne toitumishäire
Iseloomulikud tunnused
Isik, kes kannatab kompulsiivse söömishäire all, satub sagedatesse ülesöömis- või õgimisperioodidesse, mille vältel ei suuda oma toitumist kontrollida. Sageli võidakse tunda end hullunu või kontrolli kaotanuna, reeglina pärast seda, kui ollakse ka pärast normaalse ja mugava täiskõhutunde saavutamist ahnelt edasi söönud. KMP-ülesööjad tunnevad end võimetuna ning ei suuda saavutada kontrolli toidu koguse ning söömissageduse üle. Nad võivad tunda, et ei suuda lõpetada söömist, söövad väga kiiresti ka siis kui ei ole näljased, sagedasti einestavad üksi või näksivad päeva jooksul vahet pidamata.
Jõudu
Hugo Jõudu palvel kanti Jõudu perekonnanimede kaitseregistrisse nr. 54 all (Siseministeeriumi teadaanne 5. aprillist 1935).
Kompulsiivne toitumishäire
Iseloomulikud tunnused
Lisaks õgimishoogudele kipuvad kompulsiivse toitumishäire all kannatajad päeva jooksul kontrollimatult vahepalasid näksima. Kokkuvõttes tarbitakse suurel hulgal kaloreid, isegi kui ühe näksimiskorra kalorsus on väike.
Õgimishood
Perioodilised õgimishood ehk söömasööstud on kõige ilmsemad kompulsiivse söömishäire tunnused, kusjuures perioodilisus ei pea olema regulaarne. Ülesöömisega kaasneb üldiselt süümetunne või hiljem ka depressioon. Erinevalt isikutest, kes kannatavad buliimia all, ei püüa kompulsiivsed ülesööjad kompenseerida õgimist äärmuslike puhastus- ja nälgimisperioodidega, näiteks oksendamise tahtlik esilekutsumine, paastumised, dieedid, kõhulahtistite kasutamised või sagedased klistiiri protseduurid. Tüüpilised kompulsiivsed ülesööjad söövad isegi siis, kui nad ei ole näljased. Neil on kinnisideed: sage rohkele söögile mõtlemine, isuäratavate toitude visualiseerimine ning söömise salajane planeerimine või sellest fantaseerimine.
Sõltuvus toitainetest
Õgimishoogude ajal võivad kompulsiivsed ülesööjad tarbida 5000 – 15 000 kcal päevas, saavutades ajutise psühholoogilise stressiseisundi, mis sarnaneb sõltuvust tekitava joobega, kuid ei ole päris võrdne narkootilise joobega. Buliimikute jaoks võib joovet intensiivistada, esilekutsutud oksendamine. Teadlased on arutlenud võimaluse üle, et õgimishoogude all kannatavate inimeste ajutegevuses, võib esineda endorfiini metabolismi hälve, mis kutsub esile sõltuvust tekitava protsessi. Kompulsiivsete ülesööjate jaoks vallandab söömine seratoniine. See võib olla üks neurobioloogiline tegur, mis aitab kaasa sõltuvusprotsessile.
Sõltuvust tekitavast toidust või söömisest loobumine põhjustab toitumishäirega inimestel võõrutussümptomeid. Kahanenud serotoniini tase kehas võib kutsuda esile sügavat depressiooni, ärevust või ärrituvustunnet.
Toit on keeruline toitainete ja keemiliste ühendite segu, mis võib keha mõjutada mitmel viisil, mis on omakorda võimendatud seedeelundkonna, kõhu-aju omavahelisest "suhtlusest". Mõnes mõttes võib öelda, et kompulsiivsel ülesööjal on palju raskem taastuda ja terveneda, kui narkosõltlasel. Anonüümsete Ülesööjate liikmete seas levib anekdoot: "Kui oled narkootikumidest sõltlane, siis sa paned tiigri puuri, et terveks saada. Aga kui sa oled sõltuvuses toidust, siis sa paned tiigri puuri, aga võtad ta kolm korda päevas puurist välja, et jalutama minna".
Kompulsiivse ülesöömine on seotud organismi soodumusega toota toitu haistes ja maitstes suures koguses insuliini. Kuigi kõik meedikud ei ole selle väitega nõus. Rasvased toidu võivad põhjustada kokaiini tarbimisega sarnast sõltuvust. Annustades kokaiini ning süües liiga palju rämpstoitu, põhjustavad mõlemad toimingud samasugust seisundit, kus aju n-ö heaolutunnetuse keskus laetakse üle. Sellele järgneb aju heaolukeskuse "kokkujooksmine" ja saades järgmine kord väiksema või isegi sama koguse mõnuainet, suureneb nõudlus mõnuaine ehk siis narkootikumi või toidu järgi.
Tagajärjed
Kompulsiivne ülesöömine viib väga sagedastel juhtudel kaalutõusu ja rasvumiseni, kuid mitte tingimata kõik ülekaalulised ei kannata söömishoogude all.
Ravimata kompulsiivne söömishäire võib viia tõsiste meditsiiniliste häireteni, sh kõrge kolestorooli tase, mao ning seedeelundkonna haigused, diabeet, südamehaigused, kõrgvererõhktõbi, une apnea või sügav depressioon. Pikaajalise põdemisel esinevad kõrvalnähtudena veel neeruhaigused, liigesepõletik, luude hõrenemine ja rabandus.
Ülesöömine
Kompulsiivne toitumishäire sarnaneb BED- (Binge Eating Disorder) söömishäirega ehk liialdava ülesöömisega pidevalt ja suurtes kogustes. Kahe nimetatud söömishäire erinevus on väike ning nad on omavahel väga tihedalt seotud. Üks võib viia teiseni, nt KMP areneb BED-iks, kuid see ei ole reegel. Võib esineda ka erinevate söömishäirete vaheldumist või kombineerumist. Kui kompulsiivse söömishäire all kannatav isik toitub põhiliselt ja ainult õgimishoogude ajal, siis on tegemist liialdava ülesöömisega ehk õgimisel põhineva söömishäirega ehk BED. KMP all kannatajal tulevad õgimishood peale hooti, teatud perioodidel, kuid need ei ole igapäevased ning patsient suudab teatud aegadel end kontrollida.
Buliimia
Buliimial ja KMP-söömishäirel on sarnane tunnetuslik omadus – kahetsus ja süümepiinad pärast (rohket) söömist. Buliimikud seevastu kasutavad tahtlikult esilekutsutud oksendamist ja/või kõhulahtisteid, et vabaneda nn koormast ning saada mingil moel kergendustunnet. Kuigi KMP ja buliimia on kaks eraldiseisvat söömishäiret, võib KMP-toitumishäire mingil ajal edasi areneda buliimiaks, kui ei saada õigel ajal ravi või ei suudeta sõltuvuslikku harjumust likvideerida. Mõlema toitumishäire all kannatajad teadvustavad ja tunnetavad sagedastel juhtudel selgelt, et nende käitumis- ja toitumisharjumustes toimivad nad valesti ja ebatavaliselt. Kui kaks toitumishäiret kombineeruvad, on tegemist eriti raske seisuga, kuna KMP-söömishäire puhul on inimene ajendatud rohkelt ülesööma, misjärel leitakse kahetsusest tingitud leevendust oksendamise läbi, saavutatakse kergustunne ning siis langetakse jälle õgimishoogu, mille tulemusena võib haiguse all kannataja ühe päeva jooksul korduvalt äärmusest äärmusesse talitleda, kahjustades seega seedeelundeid ning langeda sügavasse stressi- ja depressiooniseisundisse.
Anoreksia
KMP-söömishäire all kannataja teadvustab enamikul juhtudel, et käitub mingil määral valesti, seevastu anoreksiahaige põeb psühholoogiliselt moonutatud kujutelma, mis vajab professionaali abi, et teadvustada selle haiguslikku seisundit.
Ravi ja abi
Kompulsiivset ülesöömist ravitakse nõustamise ja teraapiaga. Keskmiselt 80% kannatajatest, kes saab professionaalset abi, paraneb täielikult või neil vähenevad sümptomid väga suurel määral. Gregg Jantzi sõnul (The Center for Counseling and Health Resources in Edmonds) on vähem kui 2% põdejatest, kes samal ajal kannatavad eluohtliku rasvumise all, raskelt ravitavad või neid ei suudeta üldse ravida. Paljud söömishäired usutakse saavat alguse emotsionaalsest probleemiallikast, mida oleks tarvis lahendada, et saavutada pikaajalised tulemused ning tervislik suhe toiduga.
Lutsernitriinu
Lutsernitriinu (Subcoccinella vigintiquatuorpunctata) on mardikaliste seltsi kuuluv putukaliik.
Ta on perekonna Subcoccinella ainus liik.
Ta kattetiibadel on 24 musta täppi.
Putukat on ka Eestis.
Järsi järv
Järsi järv on järv Lääne-Viru maakonnas Tapa vallas Järsi külas. Veekogu pindala on 2,3 ha. Veekogu kaldajoone pikkus on 740 m.
Afganistani rahandusministeerium
Afganistani rahandusministeerium on Afganistani valitsuse osa, mis vastutab eelarve teostamise ja vastuvõtmise, maksude kogumise ja maksusüsteemi ning avalike kulude eest. Rahandusministeerium avaldab korra kvartalis raporti, millega informeeritakse ühiskonda edusammudest Afganistani finantssektoris. Alates 3. märtsist 2009 juhib rahandusministeeriumi rahandusminister Omar Zakhilwal.
Sausgāļciems
Sausgāļciems või Sausgaļciems on küla (mazciems) Lätis Kuldīga piirkonnas Padure vallas. Küla asub merepinnast 50 meetri kõrgusel, piirkonna keskusest Kuldīgast 9,5 ja Riiast 162 kilomeetri kaugusel.
Sausgāļciems on üks Kura kuningate vabaküladest, Bergholcide pere elukoht. Hiljem rajati külla Sausgaļi karjamõis (Sausgal või Saugal). Külas asub Sausgaļi kalmistu.
Vana Maailm
pisi|Vana Maailm (punases)
Vana Maailm või Vana Manner on geograafiliselt määratletud manner, mis hõlmas Aafrikat ning Euroopat ja Aasiat 15. sajandil. Seda piirkonda võib nimetada ka Afro-Euraasiaks. Vana Maailma vastand on Uus Maailm, mis koosneb Ameerikast ja Okeaaniast. Mandri Afro-Euraasiat (välja arvatud saared nagu Jaapan, Madagaskar, Briti saared ja Malai saarestik) on nimetatud Maailma saareks.
Arvutusmatemaatika
Arvutusmatemaatika on matemaatika osa, milles uuritakse matemaatikaülesannete lahenduste viimist arvuliste tulemusteni, vastavate lahendusalgoritmide omadusi ning võimalust arvutite kasutamiseks ülesannete lahendamisel.
Kirehe ringkond
pisi| Kirehe ringkond on 2. järgu haldusüksus (akarere) Rwanda kaguosas Idaprovintsis.
Kirehe piirneb lõunas Burundi ja idas Tansaaniaga. Ida- ja lõunapiir kulgeb piki Kagera jõge.
Suurem osa alast on umbes 1350 meetri kõrgune platoo, kõrgemad mäed on 1700–1800 meetri kõrgused Mahama ja Migongo. Kirehe ala katab valdavalt savann, kus kasvavad peamiselt akaatsiad. Suurem osa looduslikult kasvanud metsast on maha raiutud, kuid metsade taastamiseks istutatakse eukalüpte, mände ja Mearnsi akaatsiat. Kirdeosas on soid ja järvi, sealhulgas Rwampanga järv. Äärmises kagutipus on Rusumo juga.
Ringkonna halduskeskus on Rusumo. Ringkond jaguneb 12 sektoriks (imirenge): Gahara, Gatore, Kigarama, Kigina, Kirehe, Mahama, Mpanga, Musaza, Mushikiri, Nasho, Nyamugari, Nyarubuye.
Tegeldakse peamiselt põllumajanduse (sealhulgas riisikasvatuse ja mesindusega ) ning käsitööesemete valmistamisega.
Vuntsid
paremal|thumb|200px|[[Siim Kallas vuntsidega]] Vuntsid on habeme see osa, mis paikneb ülahuule kohal. Meestel hakkavad vuntsid kasvama puberteedi ajal. Vuntse on erineva kujuga. Paljud ajaloo suurkujud on kandnud vuntse (näiteks Bismarck, Wilhelm II, Adolf Hitler, Jossif Stalin, Salvador Dali jt).
Kirehe ringkond
Inimeste peamiseks energiaallikaks on puit; elektrienergia on kättesaadav vaid suuremates asulates. Rajamisel on Rwanda, Tansaania ja Burundi ühine 80-megavatine Rusumo hüdroelektrijaam.
Karl von Ritter
Karl Ludwig von Ritter (1730, ristitud 18/29. septembril 1730 – 25. veebruar/9. märts 1800) oli Vasta mõisnik.
Tema vanemad olid Atsalama (Aggimal) mõisnik Albrecht von Ritter (surnud 1750) ja Vasta mõisniku Otto Reinhold von Wrangelli tütar Helene von Wrangell.
Ta abiellus 1769. aastal Veronika Eleonore von Hastferiga.
Jüriste
Jüriste on eesti perekonnanimi.
Federico Dimarco
Federico Dimarco (snd 10. novembril 1997) on Itaalia jalgpallur, kes mängib Itaalia kõrgliiga klubis Milano Inter ja Itaalia koondises vasakkaitsja ning vasakpoolkaitsjana.
Alasti ujumine
pisi|Alasti ujujad [[Ameerika Ühendriigid|Ameerika Ühendriikides Florida rannas 2013. aastal]] Alasti ujumine on ilma ujumisriieteta, alasti ehk paljalt ujumine. Varem harrastati alasti ujumist enamasti looduslikes veekogudes, tänapäeval aga ujutakse alasti ka basseinides.
Maailmakino
Maailmakino (inglise keeles World cinema) on põhiliselt ingliskeelsetes riikides (Ameerika Ühendriigid, Suurbritannia, Kanada, Austraalia) kasutatav mõiste, millega tähistatakse väljaspool ingliskeelset maailma toodetud filme.
Jaapani naiste jalgpallikoondis
Jaapani naiste jalgpallikoondis (jaapani keeles サ ッ カ ー 日本 女子 代表, Hepburn: Sakkā Nippon Joshi Daihyō) või hüüdnimega Nadeshiko Japan (な で し こ ジ ャ パ ン) esindab Jaapanit naiste jalgpallis ja seda juhib Jaapani jalgpalliliit (JFA). See on Aasia jalgpalli konföderatsiooni edukaim naiste koondis. Selle kõrgeim koht FIFA naiste maailma edetabelis on 3. koht, mis saavutati 2011. aasta detsembris.
Alasti ujumine
Mõnes riigis on avalikes randades alasti ujumine seadusega keelatud.
Maailmakino
Maailmakino mõiste on teataval määral ebamäärane. Mõnikord mõeldakse selle all kõiki väljaspool Ameerika Ühendriike või väljaspool Hollywoodi filmitööstust toodetud filme.
Jaapani naiste jalgpallikoondis
Jaapani Nadeshiko alistas 2011. aasta FIFA naiste maailmakarika finaalis USA, võites sellega oma esimese FIFA naiste maailmameistrivõistluste tiitli, olles esimene Aasia võistkond, kes seda tegi, ja olles naiste neljas maailmameister. Jaapan võitis 2012. aasta suveolümpiamängudel ja 2015. aasta FIFA naiste maailmakarikavõistlustel hõbemedalid, olles ainus Aasia võistkond, kellel on kolm rahvusvaheliste meistrivõistluste medalit. Samuti võideti kuldmedalid AFC 2014. ja 2018. aasta naiste Aasia karikavõistlustel, 2010. ja 2018. aasta Aasia mängudel ning 2008., 2010. ja 2019. aasta EAFFi jalgpallimeistrivõistlustel.
Rwampanga
Rwampanga (ka Mpanga; Kampanga) on järv Rwanda idaosas Tansaania piiri lähedal.
Järv asub Idaprovintsis Kirehe ringkonna kirdeosas umbes 4 km kaugusel Tansaania piirist. Mõne kilomeetri kaugusel loodes asub Cyambwe järv.
Rwampanga pikkus kirde-edelasuunas on umbes 6,5 km ja suurim laius veidi üle 2 km.
Kalevipoeg kündmas
pisi|[[Aleksander Uuritsa teos "Kalevipoeg kündmas" (1912). Tartu Kunstimuuseum]] Kalevipoeg kündmas võib tähendada järgmist:
Mäeotsa järv
Mäeotsa järv (ka Mäetaguse järv) on järv Lääne-Viru maakonnas Väike-Maarja vallas Äntu külas. Veekogu pindala on 0,4 ha. Veekogu kaldajoone pikkus on 227 m.
Vecmokas
Vecmokas on küla (mazciems) Lätis Tukumsi piirkonnas Tume vallas.
Küla asub valla keskusest Tumest 10, piirkonna keskusest Tukumsist 6,5 ja Riiast 73 kilomeetri kaugusel. Asulas on Vecmokase bussipeatus. . Vecmokases on ka raamatukogu.
Küla kujunes endise Vecmokase mõisa (Alt-Mocken) keskuse juurde. Vecmokase linnamägi on riikliku kaitse all olev muinsusmälestis. Aastal 1942 asus külas juutidele mõeldud koonduslaager, küla lähistel Vecmokase metsas asuvad juutide ühishauad. Vecmokas oli aastani 1949 Vecmokase valla keskuseks.
Vecmokasest algab 1,5 kilomeetri pikkune pärnaallee. Kokku on Vecmokases kolm looduskaitsealust pärna-vahtra alleed kogupikkusega 1,9 kilomeetrit.
Richard Nowakowski
Richard Nowakowski (sündinud 27. septembril 1955 Sztumis Pomorze vojevoodkonnas Poolas) on Ida- ja Lääne-Saksamaa endine poksija.
Nowakowski oli kokku viiekordne Ida-Saksamaa meister - kukk-kaalus (kuni 54 kg) 1974. aastal, sulgkaalus (kuni 57 kg) aastatel 1976 ja 1978 ning kergekaalus (kuni 60 kg) aastatel 1979 ja 1981 ning sai Ida-Saksamaa meistrivõistlustel sulgkaalus (kuni 57 kg) 2. koha 1975. aastal. Ta jäi ühel isiklikul külaskäigul 1989. aastal Lääne-Saksamaale, osales Lääne-Saksamaa poksielus ning oli Lääne-Saksamaa meister kergekaalus (kuni 60 kg) 1989. aastal.
Nowakowski sai sulgkaalus (kuni 57 kg) 1976. aasta Montréali olümpiamängude poksivõistlustel hõbemedali, kaotades finaalis kuldmedali- ja olümpiavõitjale Angel Herrerale (Kuuba) ning kergekaalus (kuni 60 kg) 1980. aasta Moskva olümpiamängude poksivõistlustel pronksmedali, kaotades poolfinaalis hilisemale hõbemedalivõitjale Viktor Demjanenkole (NSV Liit) ja jäi edasisest medaliheitlusest välja.
Nowakowski sai sulgkaalus (kuni 57 kg) 3. maailmameistrivõistlustel (München, 1982) pronksmedali, kaotades poolfinaalis hilisemale kuldmedalivõitjale ja maailmameistrile Adolfo Hortale (Kuuba) ja jäädes edasisest medaliheitlusest välja. Ta osales sulgkaalus (kuni 57 kg) 2. maailmameistrivõistlustel (Belgrad, 1978), kuid kaotas 1. ringis oma kohtumise ja jäi edasisest medaliheitlusest välja. Tal oleks olnud õigus riigi meistrina esindada Lääne-Saksamaad kergekaalus (kuni 60 kg) 5. maailmameistrivõistlustel (Moskva, 1989), kuid arvatavasti poliitilistel põhjustel jäeti ta kui põgenik Lääne-Saksamaa koondisest välja.
Nowakowski võitis sulgkaalus (kuni 57 kg) kuldmedali ja tuli Euroopa meistriks 22. Euroopa meistrivõistlustel (Halle, 1977) ning 24. Euroopa meistrivõistlustel (Tampere, 1981). Ta sai kergekaalus (kuni 60 kg) 23. Euroopa meistrivõistlustel ja (Köln, 1979) pronksmedali, kaotades poolfinaalis jälle hilisemale kuldmedalivõitjale ja Euroopa meistrile Viktor Demjanenkole (NSV Liit) ja jäädes edasisest medaliheitlusest välja.
Vitali Saveljev
Vitali Gennadjevitš Saveljev (Виталий Геннадьевич Савельев; sündinud 18. jaanuaril 1954 Taškendis) on Venemaa transpordiminister, poliitik ja ärimees.
Elulugu
1977. aastal lõpetas Leningradi Polütehnilise Instituudi (masinaehitus) ja kaitses 1986. aastal Leningradi Tehnika- ja Majandusinstituudis doktorikraadi majandusteaduses.
Rakendusmatemaatika
Rakendusmatemaatika on matemaatika osa, mis tegeleb teistes teadusharudes rakendatavate matemaatiliste mudelite ja nende uurimiseks määratud meetodite loomisega.
Vitali Saveljev
Elulugu
1977–1984 töötas NSVL energeetikaministeeriumis (Sajano-Šušenskaja tamm). 1984–1987 üleliidulise usaldusfondi Sevzapmetallurgmontaž, 1987–1989 Glavleningradengstroi asedirektor. 1989–1993 Vene-USA ühisettevõtte DialogInvest president Peterburis.
Sanktsioonid
28. veebruaril 2022 kehtestas Euroopa Liit talle seoses Venemaa kallaletungiga Ukrainale viisa- ja majandussanktsioonid. Tema Euroopa Liidu riikides olev vara külmutati.
Meskvaki keel
Meskvaki keel ehk foksi keel ehk rebase keel ehk rebaseindiaani keel on algonkini keelkonda kuuluv keel, mida rääkisid traditsiooniliselt meskvakid ehk rebaseindiaanlased ja soogid.
Fonoloogia
Meskvaki keeles on 8 vokaalfoneemi (4 lühikest /a, e, i, o/ ja 4 pikka /aː, eː, iː, oː/) ning 15 konsonantfoneemi.
Roostikutriinu
Roostikutriinu (Coccidula scutellata) on mardikaliste seltsi kuuluv putukaliik.
Putukat on ka Eestis.
Amatöör (film)
"Amatöör" on 1979. aastal valminud Poola mängufilm.
Süžee
Ühes Poola väikelinnas elav Filip ostab endale amatöörfilmi kaamera, et jäädvustada filmilindile oma hiljuti sündinud tütart. Tema huvi filmimise vastu äratab aga ka ta ülemuste tähelepanu ning Filipil palutakse teha film nende ettevõtte juubeli puhul. Harrastusfilmide festivalil võidab Filipi tehtud film auhinna. Filip asub tegelema oma uue huvialaga, kuid varsti ta märkab, et sellel on ootamatud tagajärjed. Tal tekivad pinged ja tülid oma naisega, ülemus aga püüab tema filmiharrastust kontrolli all hoida ja tsensuurile allutada.
Vanemkolonel
Vanemkolonel on kolonelist kõrgem ja kindralmajorist madalam sõjaväeline auaste. Seda auastet kasutavates relvajõududes ei kasutata tavaliselt brigaadikindrali auastet.
Vanemkoloneli auaste on tänapäeval kasutusel Hiina Rahvavabariigi, Põhja-Korea, Tai ja Vietnami relvajõududes.
Hiina
Hiina Rahvavabastusarmees Dàxiào, Da xiao,
Ashraf Ghanī
Ashraf Ghani Ahmadzai (puštu/pärsia keeles: اشرف غني احمدزی‎‎; sündinud 19. mail 1949) oli 21. septembrist 2014 15. augustini 2021 Afganistani president. Ta on hariduselt antropoloog ning on varem olnud Afganistani rahandusminister ja Kabuli ülikooli kantsler.
Enne aastal 2002 Afganistani naasmist töötas Ghani Maailmapangas. Rahandusministrina aastatel 2002–2004 juhtis ta Afganistani majanduse taastamist pärast Talibani valitsuse kukkumist.
Aastal 2005 asutas ta Riigi Efektiivsuse Instituudi, mille eesmärgiks on parandada riikide efektiivsust oma kodanike teenimisel. Aastal 2005 arutles ta TED konverentsil, kuidas uuesti üles ehitada Afganistani-sarnast rusudes riiki. President Ghani on Vaeste Juriidilise Mõjuvõimu Komisjoni liige, komisjon on ÜRO Arenguprogrammi initsiatiiv. Aastal 2013 hääletati ta ajakirja Foreign Policy Maailma intellektuaalide nimistus 50. kohale.
2009. aasta presidendivalimistel jäi ta Ḩāmid Karzay, ‘Abdullāh ‘Abdullāh' ja Ramazan Bashardosti järel neljandaks. 2014. aasta valimistel sai ta 56,44% häältest ja osutus valituks.
2021. aasta 15. augustil põgenes president Ţālebāni vägedest ümberpiiratud Kabulist teadmata suunas. Abdullah Abdullah ja kaitseministri kohusetäitja Bismillah Mohammadi mõistsid Ghani sammu hukka. Nii Tadžikistan kui ka Usbekistan on kinnitanud, et Ghani ei asu nende territooriumil.
Kirt
Kirt on eesti perekonnanimi.
Statistika
2022. aasta 1. jaanuari seisuga oli Eestis perekonnanimi Kirt 136 inimesel: 65 mehel ja 71 naisel. Perekonnanimede levikult oli Kirt meeste puhul 1475. kohal ja naiste puhul 1483. kohal.
Kirt oli kõige levinum perekonnanimi vanuserühmas 75–79 aastat, kus neid on 10 000 elaniku kohta 1,80. Nimi oli kõige sagedasem Valga maakonnas, kus sellist nime kandis maakonna 10 000 elaniku kohta keskmiselt 7,56 inimest.
Nõmme Liivajärv
Nõmme Liivajärv (ka Nõmme järv) on järv Lääne-Viru maakonnas Väike-Maarja vallas Nõmme külas. Veekogu pindala on 0,7 ha. Veekogu kaldajoone pikkus on 436 m.
Kirt
Statistika
Nimede eestistamise käigus loobuti nimest Kirt 3 korral, kui uueks nimeks võeti 1935. aastal Koitmets, 1938. aastal Maidla ja 1940. aastal Kivilaht.
Gaiļi
Gaiļi on küla (mazciems) Lätis Tukumsi piirkonnas Tume vallas.
Küla asub Vašleja jõe kaldal ja jääb valla keskusest Tumest 4,1, piirkonna keskusest Tukumsist 4,8 ning Riiast 68,6 kilomeetri kaugusele. Gaiļit läbib maantee A10.
Vicente Ehate Tomi
Vicente Ehate Tomi (sündinud 1968) on Ekvatoriaal-Guinea poliitik, kes oli 21. maist 2012 kuni 23. juunini 2016 Ekvatoriaal-Guinea peaminister.
Ta on varem olnud transpordi- ja kommunikatsiooniminister ning kuulunud Pan-Aafrika parlamenti.
Windhami maakond (Connecticut)
Windhami maakond (Windham County) on maakond USA-s Connecticuti osariigi kirdeosas.
Maakonna halduskeskus puudub, suurim linn on Windham.
Maakonna pindala on 1351 km², millest 23 km² moodustab veepindala.
Elanike arv oli 2010. aasta rahvaloenduse järgi 118 428. Aastal 2000 oli elanikke 109 091.
Ajalugu
Windhami maakond moodustati 1726. aastal Hartfordi ja New Londoni maakonna osadest.
Nagu Uus-Inglismaa osariikidele tavane, ei oma maakond maavalitsust - Connecticutis kaotati maakondade valitsused 1960. aastal, maakond eksisteeris edasi vaid teoreetilisel kujul, peamiselt statistilistel eesmärkidel.
2019. aastal esitas Connecticuti osariigivalitsus USA rahvaloenduse büroole (Census Bureau) palve, millega soovitas maakonnad välja vahetada planeerimisregioonide (Planning Region) vastu. Census Bureau kiitis kava heaks 2022. aastal, plaan rakendub täielikult 2024. aastaks, kui planeerimisregioone hakatakse lugema maakonnaga võrdväärseks üksuseks (county equivalent). Windhami maakonna 15 vallast 14 saavad Kirde-Connecticuti (Northeastern Connecticut Planning Region) ja 1 Kagu-Connecticuti (Southeastern Connecticut Planning Region) planeerimisregioonide osaks.
Eesti asulad
Eesti asustusjaotuses on asula asustusüksus, millele on määratud lahkmejoon ja kohanimi ja mis ei ole linna kindlapiiriliste tunnustega osa.
Eesti omavalitsusüksuste asulad on tänapäeval asustusjaotuse ajalooliste traditsioonide, kujunemisajaloo, rahvaarvu, paiknemise, sotsiaalmajanduslike funktsioonide ja arenguperspektiivide ning Vabariigi Valitsuse 2004. aasta määruse "Asustusüksuse liigi, nime ja lahkmejoonte määramise aluste ja korra" järgi liigitatud järgmiselt:
Istik Eesti Mulda
Istik Eesti Mulda on heategevuslik istutustalgute projekt, mis on loodud Eesti Metsameister OÜ poolt 2017. aastal.
Projekti missiooniks on kasvatada maaomanike teadmisi jätkusuutlikust metsamajandamisest.
Projekt 2017
Istik Eesti Mulda pilootprojekt leidis aset Tartu vallas, Lähtel. Istutustalgud toimusid 30. septembril 2017. Kõik varustati koha peal istutamiseks vajalike tööriistadega, jagati teadmisi jätkusuutliku metsamajandamise osas. Lastele pakkus rõõmu Tartu Mänguasjamuuseum. Projekti raames istutati valmivale suusarajale 2500 kuusetaime. alt=Istutustalgud Lähtel, Tartu vallas.|pisi|Istik Eesti Mulda 2017
Projekt 2018
Teine projekt tehti Nõo valla heaks. Üritus toimus 13. mail, emadepäeval, Laguja külas. Talgute raames taasmetsastati endine jäätmekogumisala, mis oli suletud alates 2000. aastast. Lisaks istutamisele olid avatud infopunktid, kus jagati teadmisi jätkusuutlikust metsamajandamisest. Tartu Mänguasjamuuseum oli jälle eestvedaja laste tegevuste organiseerimisel. Kokku istutati ligi 10 000 kuuse- ja männitaime. alt=Istutustalgud Laguja külas, Nõo vallas.|pisi|Istik Eesti Mulda 2018
Eesmärk
Eesti Metsameister OÜ eesmärgiks on saada riigi suurimaks era-taimekasvatajaks. Istik Eesti Mulda projekti missiooniks on kasvatada maaomanike teadmisi jätkusuutliku metsamajandamise osas ja teadvustada, kui tähtis on kodumaiste metsataimede olulisus Eesti metsade säilimisel.
John Wall
Johnathan Hildred Wall (sündinud 6. septembril 1990 Raleigh's Põhja-Carolinas) on USA elukutseline korvpallur, kes mängib 2020. aastast NBA meeskonnas Houston Rockets.
NBA karjäär
John Wall valiti 2010. aasta NBA draft'i esimese valikuna Washington Wizardsisse, kus ta veetis karjääri esimesed kümme aastat. Walli statistiliselt parimaks hooajaks kujunes 2016/17, mil ta tõi keskmiselt 23,1 punkti, 4,2 lauapalli, 10,7 resultatiivset söötu ja 2 vaheltlõiget mängus.
2020. aasta detsembris vahetati Wall Russell Westbrooki vastu Houston Rocketsisse.
Vaata ka
NBA drafti esimeste valikute loend
Siseministeeriumi teenetemärk
Siseministeeriumi teenetemärk on kas kuldteenetemärk' või hõbeteenetemärk, mida Eesti Siseministeerium annab oma ametnikele või töötajatele.
Kuldteenetemärk antakse ministrile, ministeeriumi kantslerile või ministeeriumi asekantslerile tema ametist lahkumisel, harvem mõnele teisele ministeeriumi ametnikule või töötajale tema teenete eest.
Hõbeteenetemärk antakse ministeeriumi ametnikule või töötajale tema teenete eest.
Tuleaed
Tuleaed oli vanasti eesti kalurite rannaelamu lähedal olev tara või kividega piiratud koht, kus tehti sööki. Tuleaia põhiosa oli maasse löödud kaks harki, kuhu toetati latt, millel rippus tule kohal katel.
Ernst Rull
Ernst-Eduard Rull (18. november 1894 Puhja vald, Tartumaa – 16. september 1986 Tallinn) oli Eesti laskur.
Aastatel 1931–1939 kuulus ta Eesti ja 1945–1950 Eesti NSV laskekoondisse.
Aastatel 1919–1936 oli ta Järvamaal Vajangu raudteejaamas jaamaülema abi ja hiljem jaamaülem. 1936–1948 oli ta Tallinnas Järve jaamaülem. 1948–1949 oli ta Armee Abistamise Vabatahtliku Ühingu (AAVÜ) Vabariikliku Laskurklubi vaneminspektor.
Aastast 2008 korraldatakse Elva laskespordibaasis temanimelist mälestusvõistlust (Ernst Rulli mälestusvõistlus).
Puhas matemaatika
Puhas matemaatika ehk puhtmatemaatika ehk abstraktne matemaatika on matemaatika osa, mis tegeleb matemaatika enese vajadustest tekkinud probleemide lahendamisega. Puhtmatemaatika ei keskendu matemaatika praktilistele rakendustele teistes valdkondades.
Lenin (1987)
Lenin (vene keeles Ленин) on nelja tekiga Dmitri Furmanov-klassi (projekt 302 teine seeria ) Venemaa jõereisilaev, mis on ehitatud 1987. aastal VEB Elbewerften Boizenburg/Roßlau laevatehases Saksamaal. Laeva saksa tüübinimetus on BiFa 129M, Binnenfahrgastschiff 129 meetrit, moderniseeritud. Laev sai nime vene poliitiku, bolševike juhi Lenini auks.
Ajalugu
Kiil pandi laevale tehasenumbriga 390 VEB Elbewerften Boizenburg/Roßlau laevatehases ning laev anti Gorkis asuvale Volga Laevakompaniile (ГП Волжское объединённое речное пароходство МРФ РСФСР) üle 1987. aastal. Riigiettevõte Volga ühendatud jõelaevandus, hiljem eraettevõte OAO Volga laevandus (ОАО Волжское пароходство) ja selle tütarettevõte Vodohod on kasutanud jõelaeva Lenin kruiisidel Volgal, Moskva jõel ja Neeval. 2012. aastal kasutatakse laeva välisturistide jaoks kruiisiliinil Moskva-Peterburi.
Laeva kapten (seisuga 2014) on Vladimir Andreev.
Jacob Johann Höppener
Jacob Johann Höppener (16. aprill/27. aprill 1745 Tallinn – 19. detsember/30. detsember 1794 Jüri) oli Eesti vaimulik.
Ta õppis (immatrikuleeriti 11. oktoobril 1768) usuteadust Halle ülikoolis. Ordineeriti 20. septembril/1. oktoobril 1771 õpetajaks.
Ta oli aastatel 1771–1794 (kutsuti 16. aprillil/27. aprillil 1771) Jüri koguduse õpetaja.
Ta suri 19. detsembril/30. detsembril 1794 Jüris ja maeti 22. detsembril 1794/2. jaanuaril 1795 Tallinnas.
Isiklikku
Tema abikaasa Margaretha isa Gustav Heinrich Kellner oli Tallinna Oleviste koguduse õpetaja ja Tallinna superintendent, kälimees Johann Adam Andreae oli Nissi, Tarvastu ja Helme Maarja koguduse õpetaja.
Pigipugu
Pigipugu (Melanogaster) on puravikulaadsete seltsi kuuluv perekond seeni.
Christoph Adam von Richter (1694–1758)
Christoph Adam von Richter (28. veebruar/10. märts 1694 Tallinn – 19. veebruar/2. märts 1746 Uuemõisa) oli Läänemaa Uuemõisa ja Sutlepa mõisnik.
Tema vanemad olid Rootsi kapten Otto Adam von Richter (1655–1732) ja Katharina Maria Forbus.
Ta oli Liivimaa rüütelkonna sekretär, immatrikuleeriti 11/22. juunil 1746 Eestimaa rüütelkonda, oli Eestimaa maanõunik.
1728. aastal abiellus ta Barbara Hedwig von Oettingeniga (1712–1776). Ta suri meessoost järglasteta ja Uuemõisa mõis läks 1789. aastal Ludwig von Ungern-Sternbergile.
Anthony Joshua
Joshua esindas Suurbritanniat 2011. aasta meistrivõistlustel amatöörina raskekaalu osakonnas ja võitis hõbemedali. 2012. aasta olümpiamängudel võitis ta kuldmedali. Aastal 2014 sai temast elukutseline poksija. 2017. aastal poksis ta Volodõmõr Klõtško vastu, see matš nimetati hiljem aasta võitluseks. 2018. aasta septembris nimetati ta parimaks aktiivseks raskekaalu poksijaks. Ta pidas kokku 22 kohtumist ning võitis need kõik (sh 21 nokaudiga).
Harrastajana
Joshua hakkas poksimisega tegelema 2007. aastal 18-aastaselt. Talle pakuti 50 000 naelsterlingit, et ta hakkaks elukutseliseks poksijaks, aga ta keeldus ("Ma ei hakanud poksijaks raha pärast, vaid selleks, et võita medaleid."). Aastal 2010 tänu tema edule sai ta koha GB Boxing tiimis.
Elukutselise poksijana
11. juulil 2013 sai Joshuast elukutseline poksija. Ta tegi profidebüüdi 5. oktoobril 2013 O2 Arenal Londonis. Joshua teine elukutselise matš oli Paul Butlini vastu, mille Anthony võitis nokaudiga. Kolmas matš Hrvoje Kiscieki vastu sai teoks sama aasta 14. novembril. Selle matši võitis ta teises raundis nokaudiga.
Eraelu
Anthonyt huvitab male ja lugemine. Enne poksijaks hakkamist oli ta ehitaja. 2009. aastal läks ta vangi, kuna oli tänavatel kakelnud. Kui ta välja sai, pidi ta kandma jalavõru. 2011. aastal vahistati ta kiiruse ületamise tõttu ja ta autost leiti üle 200 grammi kanepit. Teda süüdistati narkootikumide omamises ja kavatsuses neid müüa. Joshua lasti selle tõttu lahti GB boxing tiimist. Talle määrati karistuseks 12 kuud ühiskondlikult kasulikku tööd.
Hobuse jalakaitsmed
Hobuse jalakaitsmeid (inglise keeles splint boots) kasutatakse selleks, et kaitsta hobuse jalgu vigastuste eest.
Kaitsmed toetavad jala kõõluseid ja sidemeid, vähendades jalgadele tekkivat koormust ning kaitstes alajalga kabja ja mehaaniliste löökide eest. . Igal ratsaspordi alal on välja töötatud oma isesugused kaitsmed, sest erinevad alad võivad põhjustada hobuse jalgadele erinevaid tüüpvigastusi. pisi|Hobune kandmas hüppekaitsmeid takistussõidus
Kasutusalad
Kaitsmeid kasutatakse tavaliselt treeningutel ja karjamaale lastes. Karjamaal kasutatakse kaitsmeid, sest üleliia elevil hobune võib endale hoo pealt haiget teha. Treeningul kaitsmete kasutamine vähendab kokkupõrkest põhjustatud vigastusi, milleks võivad olla näiteks rebendid ja haavad jalgade riivlemisest. . Jalgade riivlemist võib põhjustada kehv kehaehitus, kuid ka hea kehaehitusega hobused võivad kogemata ennast vigastada. Jalgade riivlemise eest peaks hobust veel eriti kaitsma, kui ta kannab hobuseraudu. Kaitsmeid kasutatakse ka palju noortel hobustel, kes ei kontrolli veel täielikult enda liikumist.
Paigaldamine
Kaitsmed asetatakse randme ja sõrgatsiliigese vahele. Kaitsmed kinnitatakse nii, et need ei pressiks liiga tugevalt hobuse jalgu, sest see võib jala vereringet takistada. Kaitsmete kinnitused avanevad korrektsel kasutusel väljapoole. Valesti paigaldatud kaitsmed suurendavad kõõluste või sidemete vigastuste riski. Nahaalune kude võib kahjustuda, kus võib omakorda tekkida põletik. Kaitsmeid peaks ka regulaarselt puhastama, sest kui jalakaitse on must ja higine, tekib soodne pind bakterite kasvuks ja põletiku tekkeks.
Materjalid
Kaitsmeid tehakse naturaalsetest ja tehismaterjalidest. Kaitsmete välispinna naturaalsetest materjalidest on levinum nahk, pehmendusena lambanahk ja meriinovill. Tehismaterjalidest kasutatakse välispinna jaoks plasti ja kummit, pehmendusena on laialt levinud neopreen, kunstkarv ja lambavill.
Kui kaitsmed on plastist või mõnest muust jäigast materjalist, tehakse kaitsmete äärtele pehmendused, tavaliselt neopreenist või mõnest muust pehmest materjalist. See kaitseb hobuse jalgu hõõrumise eest.
Kaitsmete kinnitused, tuntud kui ka kinnitusrihmad on tavaliselt elastikust. Nahast kaitsmetel on nahast kinnitusrihmad. Kinnitussüsteem võib olla takjakinnitustega või nagadega.
Kaitsmeliigid
Erinevad ratsaspordi alad nõuavad hobustelt mitmesuguste ülesannete täitmist, näiteks takistussõidus peab hobune hüppama üle tõkete ning koolisõidus peab ta erinevaid ülesandeid sooritama, mis nõuavad suurepärast koordinatsiooni, paindlikkust ja tasakaalutunnetust. Kuna hobune puutub kokku nii erinevate tööülesannetega, siis vajab ta kaitset erinevate tegurite eest.
Hüppekaitsmed
Hüppekaitsmetel on tugev väliskülg, mis on tehtud plastist ja pehme sisu, mis on tehtud neopreenist. Need peavad jätma hobusele piisavalt liikumisvabadus ja olema anatoomilise kujuga, et ta saaks treeningus ennast vabalt võimlemise ajal liigutada. Lisaks peavad kaitsmed tugevad ja vastupidavad olema, et pehmendada lööke jalale. Hüppekaitsmetel võivad olla takjakinnitused või nagadega kinnitussüsteem. Hüppekaitsmeid kasutatakse treeningute, eriti hüppamise ajal, kuid ka karjamaal. Takistussõidus eelistavad ratsanikud eest lahtsi kaitsmeid, sest siis hobune tunneb, kui ta latile pihta läks ja on ettevaatlikum.